आज़म ख़ान उत्तर प्रदेश सरकार में शहरी विकास मंत्री हैं और पार्टी का मुस्लिम चेहरा भी हैं. जब आज़म ख़ान की अनुपस्थिति के बारे में पत्रकारों ने सवाल किए, तो पार्टी महासचिव रामगोपाल यादव का जवाब था- राष्ट्रीय कार्यकारिणी में 106 सदस्य हैं अगर 26 नहीं आए तो क्या फ़र्क पड़ता है.पिछले दिनों समाजवादी पार्टी के प्रमुख मुलायम सिंह यादव और विश्व हिंदू परिषद के नेता अशोक सिंघल के बीच हुई मुलाक़ात पर आज़म ख़ान ने चिंता जताई थी. समाचार एजेंसी पीटीआई के अनुसार ये भी माना जा रहा है कि मुज़फ़्फ़रनगर में हुई हिंसा मामले में सरकार के काम-काज के तरीक़े से भी वे ख़ुश नहीं हैं.मुज़फ़्फ़रनगर और आसपास के इलाक़ों में हुई सांप्रदायिक हिंसा में 38 लोग मारे गए हैं.आगरा में पार्टी की दो दिवसीय राष्ट्रीय कार्यकारिणी की बैठक बुधवार को शुरू हुई. बैठक गुरुवार को समाप्त होगी.इस बैठक में कांग्रेस पार्टी की आलोचना हुई और ये भी आरोप लगाया कि कांग्रेस उत्तर प्रदेश में समाजवादी पार्टी को कमज़ोर करने के लिए कुछ भी कर सकती है.पहले दिन की बैठक के बाद संवाददाता सम्मेलन में रामगोपाल यादव ने कहा, "कांग्रेस ये जानती है कि बिना समाजवादी पार्टी को नुक़सान पहुँचाए बिना वो उत्तर प्रदेश में कुछ भी नहीं कर सकती. वो समाजवादी पार्टी को नुक़सान पहुँचाने के लिए कुछ भी कर सकती है"ये पूछे जाने पर कि क्या चुनाव के बाद समाजवादी पार्टी केंद्र में सरकार गठन के लिए कांग्रेस का समर्थन करेगी, रामगोपाल यादव ने कहा कि ये अनुमान लगाने वाला सवाल है और वे इस पर कोई टिप्पणी नहीं करेंगे.तीसरे मोर्चे के गठन के बारे में उन्होंने कहा कि इस पर कोई भी फ़ैसला लोकसभा चुनाव के बाद किया जाएगा. रामगोपाल यादव ने कहा कि इस समय पार्टी लोकसभा चुनाव के लिए उम्मीदवार तय करने और अपने दम पर चुनाव लड़ने पर ध्यान केंद्रित कर रही है.(क्या आपने बीबीसी हिन्दी का नया एंड्रॉएड मोबाइल ऐप देखा? डाउनलोड करने के लिए यहां 



क्लिक करें. आप ख़बरें पढ़ने और अपनी राय देने के लिए हमारे 



फेसबुक पन्ने पर भी आ सकते हैं और 



ट्विटर पर फ़ॉलो भी कर सकते हैं.)